Tilbage

Oksemørbrad indbagt i Parmaskinke

Ingredienser:

Ca. 800 gr. Oksemørbrad

10
gr. smør

1
bundt persille

150
gr. Hasselnødder

100
gr. Smør

6-8-
skiver Parma-skinke

Sådan gør I:

Oksemørbraden afpudses og brunes i smør ( 10 gr.
) på alle siderne.

Persille hakkes, hasselnødder hakkes, og det
røres i smørret, som fordeles på mørbraden.

Parmaskinken fordeles hen over nøddeblandingen, og det
sættes i ovnen ved 150 grader i cirka 30 – 40 min., derefter
trækker mørbraden i 20 minutter.

Råstegte kartoffeltern

Ingredienser:

8
store kartofler

olie
til stegning

2
spsk. Rosmarin

Sådan gør I:

Kartoflerne koges og afkøles. De skæres i
små tern og vendes i olie og rosmarin.

Derefter bages de i en ildfast fad ved 200 grader i 30
minutter.

Rødvinssauce

Indredienser:

25
gr. smør

2
stk. skalotteløg

100
gr. champignon

2
fed hvidløg

1
tsk. Koncentreret tomatpure

2 dl.
rødvin

2 dl.
Oksebouillon

50
gr. blødt smør til jævning

evt.
maizena til jævning

kulør

Sådan gør I:

Skalotteløget hakkes fint. Champignonerne
rengøres og hakkes fint. Hvidløget hakkes fint.

Smørret smeltes i en gryde. Løget
tilsættes og svitses let. Champignonerne og hvidløg
tilsættes og svitses med. Tomatpure tilsættes og svitses med.

Rødvin og bouillon tilsættes, og det koger til
det halve. Blødt smør tilsættes. Jævnes eventuelt
yderligere. Tilsæt eventuelt kulør.

Østershatte suppe

Ingredienser:

30
gr. smør

2
skalotteløg, finthakket

2
fed knust hvidløg

300
gr. østershatte

2 dl.
hvidvin

9 dl.
hønsebouillon

3 dl.
fløde

25
gr. finthakket soltørret tomat

3
spsk. Timianblade

salt
og peber

Sådan gør I:

Klargør østershatte ved at skære det
nederste af stokken, den kan være lidt hård. Riv
østershattene fra hinanden i mindre stykker. Varm smørret op i en
stor gryde, så det lige bruser op.

Sauter skalotteløg og hvidløg i ca. 1 min, uden
at det tager farve, ved middel varme. Kom østershattene ved og lad dem
svitse med i 2 min. Kom hvidvin ved og lad det koge op. Kom bouillon,
fløde og soltørret tomat ved. Lad suppen koge i 15 min. ved
middel varme, og smag suppen til med timian, salt og peber.

Server suppen i suppeterrin med ristet eller grillet
brød.

Grovbrød

Ingredienser:

25
gr. smør

2 dl.
kærnemælk

25
gr. gær

2 dl.
A 38 eller tykmælk

½
spsk. Groft salt

125
gr. fuldkornshvedemel

325
gr. hvedemel

pensling:
fløde eller sammenpisket æg

pynt
med mel

Sådan gør I:

Smelt smørret og kom det i en røreskål.
Tilsæt den kolde kærnemælk. Rør gæren ud heri.
Tilsæt øvrige ingredienser ( hold lidt af hvedemelet tilbage).
Slå dejen godt sammen. Tag dejen ud på meldrysset bord og ælt
den igennem med så meget mel, at den stadig er blød og smidig.
Dæk dejen med et klæde, og lad den hæve et lunt sted , ca. 30
min. Ælt dejen igennem igen, og form den til 2  runde brød, der lægges
på bageplade. Lad den efterhæve i ca. 20 min. Pensl brødene
med fløde. Drys med fuldkornsmel eller almindeligt hvedemel og snit dem.
Bag brødene på nederste ribbe i ovnen.